**Mângâierea ca o adiere...**

*Florin-Cezar CĂLIN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Sunt viață dar și al tău condamnat!

- Izvorul nesecat cu apă lină!

(ce nu se vrea, de dânsa, renegat),

Ci o necesitate ... (chiar pelină).

Aș vrea să-ți fiu, un soare ce răsare,

- În fiecare zi, de dimineață!

Să văd cum viața noastră ia amploare,

Ivindu-se din norii grei, din ceață.

Să-ți fiu speranța visului ce arde,

Încă mocnit în vatra minții mele.

Sau ploaia ... care picurii să-ți rabde,

Când fulgerele vor cădea din stele.

- Căderea lor de-acuma cristalină!

Ne vor spăla trecutul de urgii.

- Și vor uita că viața în ruină,

Este, de fapt, scăparea din robii.

Asemeni Lunii mă ascund de raze,

- Sau mă încețoșez în amintiri!

Să văd dacă acestea chiar sunt fraze,

- Rupte din inima unei iubiri!

”- Te pot chiar zgâria razele mele!„

Așa că îmi acceptă mângâieri.

Și ai să vezi că dânsele nu-s rele,

Ci mai degrabă simple adieri.

Brăila, august 2017